— Ёсць яшчэ адна акалічнасць, якая робіць настаўніцтва прывабным для мяне. Гэта магчымасць з вялікай доляй верагоднасці прагназаваць вынік сваіх намаганняў. Творчасць прадугледжвае рызыку, нагадвае латарэю: невядома, спатрэбіцца камусьці твая карціна ці не, знойдзецца на яе пакупнік ці не. А тут, маючы пэўны досвед, я бадай адразу бачу, на што скіраваны талент таго або іншага вучня, што з яго ўрэшце атрымаецца. Магу мэтанакіравана спрыяць развіццю ягоных здольнасцей. Так што ў школе бачыш вынік сваёй працы, і мне гэта даспадобы…